**Miljølekser og miljøtips høsten 2020 - barnetrinn**

|  |  |
| --- | --- |
| **Uke** | **Miljølekse** |
| **34** | Velkommen tilbake til nytt skoleår. Bli med på å gjøre ting som gjør kloden vår til et litt bedre plass å bo. Husk bokbind på de bøker du får, slik at de holder seg til neste elev. |
| **35** | Ta vare på det du har. Merket utstyr kommer som regel tilbake til eieren. Dermed unngår du å måtte kjøpe nye ting. Mindre innkjøp sparer miljøet og gjør at du også sparer penger. Merk klær, sko og annet utstyr som du skal ha med til skolen. |
| **36** | Bilkjøring slipper ut mye forurensing. Blir du kjørt til skole og aktiviteter? Er det noe dere kan gjøre i ditt hjem, slik at det blir mindre bilkjøring? Finn tre forslag. |
| **37** | Husk riktig kildesortering. Plast og papp blir resirkulert til nye produkter, mens restavfallet blir til varmeenergi som varmer opp bygg i Trondheim. Ta en sjekk i søppeldunkene dine! |
| **38** | Dropp en kjøretur. Gå, bruk buss eller sykle. |
| **39** | Kjøper dere plastposer når dere handler? Det brukes en milliard poser i Norge hvert år! Plastposer er en belastning for miljøet. Handlenett er mer solide og kan brukes veldig mange ganger. Greier dere å kutte ned på plastposene? Finn frem de handlenettene dere har, heng de lett synlige i yttergangen og bruk dem på alle handleturer denne uka. |
| **40** | Har dere mange engangsartikler av plast hjemme. Er de mye av dette dere egentlig ikke trenger. Ta en sjekk og foreslå noe dere kan slutte og kjøpe. |
| **41** | Høstferie – bruk gjerne uka til å høste av naturens grøde. Nå bugner det med bær i skogen. Får du med familien på en bærtur? Frys ned det som blir til overs. Hva med å lage en god smoothie eller litt syltetøy? |
| **42** | Årets TV-aksjon går til WWF som samler inn penger til kampen mot plast i havet. Bli med som bøssebærer ved din skole, eller ta godt imot bøssebærerne når de kommer søndag den 20.oktober. Sjekk ut mer på: <https://www.blimed.no/> |
| **43** | Vi kaster årlig i snitt 438kg husholdningsavfall pr innbygger. Tell antall poser dere kaster denne uka. Klarer du å regne ut hvor mange poser dere kaster hver måned. |
| **44** | Over 50 000 tonn uadressert reklame kommer i våre postkasser hvert år. Det er lett å skaffe klistremerke hvis man ønsker hos post i butikk. Den reklamen man ønsker kan man abonnere på med mail. Diskuter i familien om dere ønsker å reservere dere? |
| **45** | I Norge er vi så heldig at vi har rent vann i springen. Drikk vann som tørstedrikk og til middag hele uken. Bruker du å ha med drikkeflaske på skolen og på trening? |
| **46** | Selv om vi har god tilgang på vann i Norge så er det energikrevende å rense det. Oppvarming av vann krever mye energi, og dusjing krever energi. Klarer du å dusje på under 2 minutt? |
| **47** | Bruk biblioteket, enten i nærmiljøet, byen og på skolen. Dermed sparer man både miljø og penger. |
| **48** | Husk at et papir har to sider. Du kan skrive eller tegne på begge sidene. |
| **49** | I desember tenner vi ofte lys, husk at de aldri må forlates. Sjekk batteriet på røykvarsleren på rommet ditt denne uka! |
| **50** | Snart er det jul. Husk at alt vanlig glanset gavepapir skal kastes i restavfall. Bruk gjerne gråpapir som du selv dekorerer eller finn på andre miljøvennlige måter å pakke inn gavene på. |
| **51** | Å gi en opplevelse i stedet for en ting er miljøvennlig og ofte veldig trivelig. Fine opplevelsesgaver kan være kinobesøk med en venn, skitur til mamma og pappa eller kakebaking med lillebror. Klarer du å finne 5 forslag til flere slike gaver. Lag gjerne fine gavekort til disse gavene. |
| **52** | God juleferie! Husk å være forsiktig med levende lys, de skal ikke forlates! |

Har du spørsmål om de ulike miljøleksene. Finn svar på nettsidene til Grønn Barneby, <http://www.trondheim.kommune.no/gronnbarneby> eller kontakt oss på: g[ronnbarneby.prosjekt@trondheim.kommune.no](mailto:Gronnbarneby.Prosjekt@trondheim.kommune.no)